Goran Pandev
<s>Goran Pandev (makedonski: Горан Пандев; Strumica, 27. srpnja 1983.), sjevernomakedonski nogometaš i reprezentativac koji igra na poziciji napadača.</s><s>Od 2015. godine član je Genoe, a većinu svoje profesionalne karijere proveo je u Italiji.</s><s>Za reprezentaciju (Sjeverne) Makedonije igra od 2001. godine, a sudjelovao je i na debitantskom nastupu svoje zemlje na UEFA Euru 2020., što je ujedno bio i prvi makedonski nastup na nekom velikom natjecanju; u porazu protiv Austrije (3:1), Pandev je postigao jedini makedonski gol i tako postao prvi strijelac (Sjeverne) Makedonije na nekom međunarodnom natjecanju.</s>

<s>Profesionalna karijera</s>

<s>Počeci 
Pandev je nogometnu karijeru započeo u lokalnoj Belasici, klubu u kojem je napredovao u mlađim uzrastim.</s><s>Ondje je proveo jednu sezonu u lokalnoj Prvoj ligi, prije nego što u ljeto 2001., potpisuje ugovor za Inter Milan.</s><s>Tada je imao svega 18 godina.</s>

<s>Inter ga nakon kupnje posuđuje Speziji iz Serie C1 lige.</s><s>Sljedeće sezone opet je poslan na posudbu, ovaj put u Anconu.</s><s>U svakom od ta dva kluba, Pandev je skupio 20 nastupa.</s>

<s>Lazio 
2004. godine srpska zvijezda Dejan Stanković prelazi iz Lazija u Inter, te milanski klub šalje Pandeva (unutar Stankovićeva transfera) u Lazio.</s><s>Također, oba kluba bili su "suvlasnici" Gorana Pandeva.</s><s>Nakon kupnje Davida Pizarra iz Udinesea, Inter klubu iz Udina unutar transfera, daje svoj udio vlasničkih prava na Gorana Pandeva.</s>

<s>Pandev je impresionirao tokom prve sezone u Laziju gdje je sakupio 29 nastupa i postigao tri pogotka.</s><s>U te golove, uključen je i fantastični gol u susretu protiv Juventusa.</s><s>U njemu je Makedonac uspio "proći" Cannavara, Thurama i Zambrottu nakon čega je zabio gol Buffonu.</s><s>Sljedeće sezone novi trener Lazija postaje Delio Rossi koji je u Laziju formirao ubojiti napadački dvojac Pandev - Rocchi.</s>

<s>2006. godine Lazio se odlučuje na potpunu kupnju Gorana Pandeva te za 4 milijuna eura od Udinesea otkupljuje njihov udio vlasničkih prava.</s>

<s>11. siječnja 2009.</s><s>Pandev postiže hat-trick u Serie A protiv Reggine.</s>

<s>24. ožujka 2009.</s><s>Goran Pandev od makedonskog predsjednika Branka Crvenkovskog dobiva orden za sportske uspjehe i doprinos u razvoju sporta i njegovog populariziranja u Makedoniji, kao i za promicanje u zemlje u inozemstvu.</s>

<s>Ugovorni spor s Lazijom 
U ljeto 2009. između Lazijeva predsjednika Claudija Lotita i Pandeva dolazi do spora, što je rezultiralo pravnom bitkom između njega i Lazija.</s><s>Spor je započeo u ljeto 2009. kada je Pandev izrazio želju da napusti klub.</s><s>Predsjednik kluba, Claudio Lotito, očito nezadovoljan odlukom Pandeva, dao ga je izbaciti iz prve momčadi.</s><s>Kao rezultat toga, Pandev je posljednja četiri mjeseca trenirao sam, bez ijednog nastupa za klub.</s>

<s>Tijekom tog perioda, različiti klubovi pokazali su zanimanje za kupnju Pandeva, ponajviše Zenit St.</s><s>Peterburg koji je Laziju dao ponudu od 13 milijuna eura za igrača.</s><s>Lazijev predsjednik Lotito ponudu je odbacio, tražeći umjesto toga 15 milijuna.</s><s>Posao je u konačnici propao jer obje strane nisu uspjele doći do sporazuma o visini transfera.</s>

<s>26. rujna 2009.</s><s>Pandev službeno podnosi zahtjev za raskidom ugovora s Lazijem nakon što je izbačen iz prve momčadi i etiketiran kao "pobunjenik" u klubu.</s><s>Goran Pandev tvrdio je da je Lazio njegovim izbacivanjem iz prve momčadi prekršio potpisani ugovor.</s>

<s>Dogovor je postignut 23. prosinca 2009. kada nogometni sud Serie A donio odluku u korist Pandeva, gdje se Laziju naređuje da igraču omogući da napusti klub te mu plati 170.000 eura za emocionalnu bol.</s><s>Sam predsjednik kluba Lotito se žalio na odluku, ali bezuspješno.</s>

<s>Inter 
4. siječnja 2010.</s><s>Pandev potpisuje petogodišnji ugovor sa Inter Milanom, te mu je dodijeljen dres s brojem 27.</s><s>Svoj debi za novi-stari klub ostvario je dva dana kasnije u 1:0 pobjedi protiv Chievo Verone.</s><s>U prve dvije utakmice ostvario je dvije asistencije koje su bile dovoljne za pobjedu (asistencija za Balotellija protiv Chieva te Samuela protiv Siene, u zadnjoj minuti utakmice).</s><s>Prvi gol za Inter osvario je u susretu protiv Barija.</s><s>U 2:0 pobjedi protiv gradskog rivala AC Milana, Pandev je za prvi pogodak asistirao Diegu Militu dok je drugi pogodak postigao on sam, atraktivnim slobodnim udarcem.</s>

<s>Prelazak u Napoli 
26. kolovoza 2011.</s><s>Pandev odlazi na posudbu u Napoli.</s><s>Igrač se u novome klubu odlično snašao tako da je ondje proveo igračku karijeru do 2014.</s><s>Tijekom tog razdoblja, s Napolijem je osvojio dvije Coppa Italije dok je u sezoni 2011./12. s klubom igrao u osmini finala Lige prvaka.</s>

<s>Galatasaray 
Nakon 13 godina igranja u Serie A, Makedonac je odlučio napustiti Italiju.</s><s>Nakon mnogih nagađanja i povezivanja s AC Milanom i Herthom, Pandev je u kolovozu 2014. potpisao dvogodišnji ugovor s turskim Galatasarayjem.</s>

<s>Genoa 
Tijekom te sezone, napadač se zbog malog broja nastupa za istanbulski klub odlučio na povratak na Apenine.</s><s>Početkom 2015. godine, odlučio se za dolazak u Genou, s kojom je potpisao ugovor na dvije godine.</s>

<s>Reference</s>

<s>Vanjske veze</s>

<s>Goran Pandev Fans Community
 GoranPandev.com
 Razgovor s Goranom Pandevom, serijal (Ne)uspjeh prvaka s Mariom Stanićem, 14. 8. 2023. (YouTube)</s>

<s>Severnomakedonski fudbaleri
Fudbaleri ili nogometaši Intera
Fudbaleri ili nogometaši Lazija
Fudbaleri ili nogometaši Napolija
Fudbaleri ili nogometaši Galatasaraya
Biografije, Strumica</s>

